Vika 9

Samandráttur.

Línuskip: Tvey ísfiskalínuskip eru til fiskarí. Teir fiska mest av toski, hýsu, longu og brosmu. Vit rokna við at báðir landa í vikuni. Helst fer okkurt av línuskipunum avstað í næstum. Fimm frystilínuskip eru undir Íslandi og eitt undir Føroyum. Tey hava gott fiskarí.

Útróður: Streymurin er harður fyrst í vikuni, men linkar sum vikan gongur. Veðri verður hampuligt, so tað verður helst nakað av útróðri seinnu helvt av vikuni.

Djúpvatnstrolarar: Ein er vestanfyri og kemur helst at landa miðskeiðis í vikuni.

Partrolarar: Tey flestu pørini eru til fiskarí, men fiskiskapurin kundi verði betri eftir árstíðini vit eru í. Tey landa sum vikan líður.

Trolbátar: Allir liggja við bryggju, men vantandi fer onkur avstað í næstum.

Garnaskip: Tvey fiska svartkalva og koma at landa síðst í vikuni. Fiskaríið er smáligt.. Eitt fiskar havtasku og hevur tað brúligan fiskiskap. Tað landar miðskeiðis í vikuni.

Heinta veðurforsøgnina her

Heinta alla metingina her

**Mett nøgd**

|  |  |  |  |  |
| --- | --- | --- | --- | --- |
| **Toskur** | Frá línuskipum, útróðrabátum og sum hjáveiða frá trolarum. |  | X |  |
| **Hýsa** | Frá línuskipum, útróðrabátum og sum hjáveiða frá trolarum. |  | X |  |
| **Hvítingur** | Mest sum hjáveiða. |  |  | X |
| **Upsi** | Frá trolarum og sum hjáveiða frá øðrum skipabólkum |  | X |  |
| **Brosma** | Nakað frá línuskipum, annars mest sum hjáveiða |  |  | X |
| **Longa** | Nakað frá línuskipum, annars mest sum hjáveiða |  |  | X |
| **Kongafiskur** | Frá trolarum og sum hjáveiða frá øðrum skipabólkum. |  | X |  |
| **Steinbítur/Liri** | Mest sum hjáveiða. |  |  | X |
| **Havtaska** | Mest sum hjáveiða |  |  | X |
| **Kalvi** | Bara sum hjáveiða |  |  | X |
| **Svartkalvi** | Svartkalvi frá tveimum garnaskipum. |  | X |  |
| **Reyðsprøka** | Mest sum hjáveiða |  |  | X |
| **Tunga** | Mest sum hjáveiða. |  |  | X |
| **Blálonga** | Mest sum hjáveiða. |  |  | X |